শেখ মোহাম্মদ আসলাম (জন্ম: ১১ মে ১৯৬২; মোহাম্মদ আসলাম নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। আসলাম তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।  ১৯৭৭–৭৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন; ভিক্টোরিয়ার হয়ে তিনি ১৪টি গোল করেছিলেন। অতঃপর ১৯৮০–৮১ মৌসুমে তিনি বিজেএমসির যোগদান করেছিলেন। বিজেএমসিতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন, যেখানে তিনি ১৪টি গোল করেছিলেন। সর্বশেষ ১৯৮৪–৮৫ মৌসুমে, ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ১০ মৌসুম খেলার পর তিনি অবসর গ্রহণ করেছিলেন।  ১৯৭৯ সালে, আসলাম বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৮৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন।  প্রারম্ভিক জীবন শেখ মোহাম্মদ আসলাম ১৯৬২ সালের ১১ই মে তারিখে বাংলাদেশের খুলনায় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার ৭ ভাই-বোনের মধ্যে ষষ্ঠ। ছোটবেলায় ফুটবলের প্রতি তার আকর্ষণ ছিল ভীষণ। গাছের গাব চুরি করে ২১ টাকা দিয়ে প্রথম শিয়ালকোটের বল কিনেছিলেন। তার বড় মামা ফুটবলার ওয়াসিফুর রহমান এবং বাবার সমর্থনে তিনি ফুটবল খেলায় আগ্রহী হয়ে উঠেন, তবে তার মা এবং গৃহশিক্ষক এর বিরোধিতা করেছিলেন। তিনি পল্লী মঙ্গল উচ্চ বিদ্যালয় হতে পড়াশোনা করেছেন। তিনি অষ্টম শ্রেণীতে পড়ার সময় আসলাম আন্তঃস্কুল মল্লক্রীড়ায় অংশগ্রহণ করে লংজাম্পে দ্বিতীয়, জ্যাভেলিনে ও শুটপুটে প্রথম স্থান অধিকার করেছিলেন। তিনি সুন্দরবন কলেজ হতে মাধ্যমিক পরীক্ষায় উত্তীর্ণ হয়েছেন।  আন্তর্জাতিক ফুটবল আসলাম বাংলাদেশ অনূর্ধ্ব-১৯ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ১৯৮৩ সালে, আসলাম আন্তর্জাতিক ফুটবলে বাংলাদেশের হয়ে অভিষেক করেছিলেন।  কলকাতা লিগের ক্যারিয়ার ১৯৯১ সালে তিনি কলকাতা ফুটবল লিগে ইস্টবেঙ্গলের হয়েও খেলেছিলেন, কিন্তু ১৯৯১ সালে ডুরান্ড কাপে জর্জ টেলিগ্রাফ এসসি-র বিপক্ষে মাথায় আঘাতের কারণে ভালো খেলতে ব্যর্থ হন। যে ম্যাচে তিনি মাথায় আঘাত পেয়েছিলেন সে ম্যাচেই তিনি ক্লাবের হয়ে তার প্রথম গোলটি করেন।  ব্যক্তিগত জীবন ১৯৯০ সালের ১০ই সেপ্টেম্বর তারিখে, আসলাম মোনা মারজানের সাথে বিবাহ বন্ধনে আবদ্ধ হয়েছেন। তাদের উভয়ের নোলক নামে একটি কন্যাসন্তান রয়েছে।  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বাংলাদেশী ফুটবল ম্যানেজার বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:১৯৯০ এশিয়ান গেমসের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:খুলনা জেলার ব্যক্তি বিষয়শ্রেণী:১৯৭৮ এশিয়ান গেমসের ফুটবলার বিষয়শ্রেণী:১৯৮২ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বিজেএমসি দলের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:ভারতে প্রবাসী ফুটবলার বিষয়শ্রেণী:১৯৫৮-এ জন্ম বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:খুলনা বিভাগের ক্রীড়াবিদ বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এশিয়ান গেমসে বাংলাদেশের ফুটবলার